ব্যালন ডি’অর নারী
ব্যালন ডি'অর নারী (ফরাসি: Ballon d'Or Féminin, ফরাসি উচ্চারণ: ​[balɔ̃ dɔʁ feminɛ̃], এছাড়াও বালোঁ দর ফেমিনেঁ নামে পরিচিত) হলো ফরাসি সাময়িকী ফ্রান্স ফুটবল কর্তৃক প্রদানকৃত একটি বার্ষিক ফুটবল পুরস্কার, যা পূর্ববর্তী মৌসুমের সেরা নারী খেলোয়াড়কে প্রদান করা হয়। এটি ২০১৮ সালে প্রথম প্রদান করা হয়েছিল, যা নরওয়ের আদা হেগেরবার্গ জয়লাভ করেছিলেন। অস্ট্রেলীয় আক্রমণভাগের খেলোয়াড় স্যাম কার এবং ফরাসি রক্ষণভাগের খেলোয়াড় ওয়েন্দি রেনার একমাত্র খেলোয়াড় যারা প্রতিষ্ঠার পর থেকে প্রতি বছর এই পুরস্কারের জন্য মনোনীত হয়েছেন (২০১৮, ২০১৯, ২০২১, ২০২২, ২০২৩)। স্যাম কার একমাত্র খেলোয়াড় যিনি প্রতি বছর শীর্ষ ২০ মনোনয়নের মধ্যে স্থান পেয়েছেন এবং ধারাবাহিকভাবে শীর্ষ ৭-এ রয়েছেন। ২০২২ সালে বার্সেলোনার অধিনায়ক আলেক্সিয়া পুতেয়াস প্রথম ও একমাত্র খেলোয়াড় হিসেবে পরপর দুইবার এই পুরস্কার করেছেন।